MUNICIPIUL  CRAIOVA

CONSILIUL LOCAL AL MUNICIPIULUI CRAIOVA
     HOTĂRÂREA NR.261
privind aprobarea premierii elevilor craioveni și a 
profesorilor îndrumători cu rezultate excepţionale la olimpiadele școlare

naționale și internaționale, în anul școlar 2025-2026 și în anii anteriori, în cadrul Zilelor Municipiului Craiova 

    Consiliul Local al Municipiului Craiova, întrunit în şedinţa ordinară din data de 28.05.2026;
           Având în vedere referatul de aprobare nr.180713/2026,  rapoartele nr.180719/2026 și nr. 186754/2026 ale Direcţiei Relaţii Publice şi Management Documente şi rapoartele de avizare nr.182374/2026 și nr. 187386/2026 ale Direcției Juridice, Asistență de Specialitate și Contencios Administrativ prin care se propune aprobarea premierii elevilor craioveni și a profesorilor îndrumători cu rezultate excepţionale la olimpiadele școlare naționale și internaționale, în anul școlar 2025-2026 și în anii anteriori, în cadrul Zilelor Municipiului Craiova și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului, nr.15/2026 al Comisiei IV - Învăţământ, Cultură, Sănătate, Culte, Tineret şi Sport și nr.21/2026 al Comisiei V- Juridică, Administraţie Publică şi Drepturi Cetăţeneşti;
    În conformitate cu prevederile art.14 din Legea nr.273/2006 privind finanţele publice locale, modificată şi completată şi Legea Învăţământului Preuniversitar nr.198/2023;
În temeiul art.129 alin.2 lit. b şi d coroborat cu alin.4 lit. a şi alin.7 lit.a, art.139 alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

hotărĂŞte:
Art.1.  (1) Se aprobă alocarea din bugetul local al municipiului Craiova, pe anul 2026, a sumei de 202.000 lei net, pentru premierea elevilor craioveni și a profesorilor îndrumători, cu rezultate excepţionale la concursurile naționale și internaționale, în anul școlar 2025-2026 şi în anii anteriori, în cadrul Zilelor Municipiului Craiova , prevăzuţi în anexa care face parte integrantă din prezenta hotărâre.
           (2) Echivalentul unui premiu este de 1.000 lei net pentru fiecare dintre persoanele prevăzute în anexa la prezenta hotărâre.
Art.2. Primarul Municipiului Craiova, prin aparatul de specialitate:Compartimentul Administraţie Publică Locală şi Relaţii cu Consiliul Local, Direcţia Economico-Financiară, Direcţia Relaţii Publice şi Management Documente și Inspectoratul Școlar Județean Dolj  vor  aduce la îndeplinire prevederile prezentei hotărâri.

